Табарышкі

Табарышкі, часам Та́барышкес () — вёска ў Салечніцкім раёне Віленскага павета Літвы. Уваходзіць у склад Тургельскай сянюніі. Размешчана на рацэ Мерачанцы, на паўночны ўсход ад Салечнікаў, каля беларуска-літоўскай граніцы. 

 Назва 
Тапонім Табарышкі, відаць, утварыўся ад прозвішча Табар (Войцех Табар быў віленскім біскупам у 1492—1507 гадах, нарадзіўся ў Табарышках).

 Гісторыя 

 Вялікае Княства Літоўскае 
Першы пісьмовы ўпамін пра Табарышкі датуецца 1507 годам, калі яны ўваходзілі ў склад Віленскага павета Віленскага ваяводства.  Назва старабеларускай мовай: Таборишки, Таборышки С. 237.. На 1567 год цэнтр маёнтка, уладанне С. Гамшэя. Пазней уладанне Скарбкаў-Важынскіх.

У 1770 годзе ў Табарышках быў пабудаваны касцёл, фундатарам быў пісар вялікі літоўскі Міхал Скарбек-Важынскі, каторы таксама збудаваў капліцу на могілках. Каля 1788 года ўласнасць шамбяляна Ігнацыя Скарбек-Важынскага і Барбары з Лапацінскіх.

 Пад уладай Расійскай імперыі 
У выніку трэцяга падзелу Рэчы Паспалітай у 1795 годзе Табарышкі апынуліся ў складзе Расійскай імперыі, у Віленскім павеце Віленскай губерні.

З 1830 года ўласнасць Марціна Скарбека-Важынскага, маршалка ашмянскага.

На 1859 год у Табарышках было 15 будынкаў.

З другой паловы XIX стагоддзя ўласнасць Караля Скарбека-Важынскага.

За часамі Першай сусветнай вайны з 1915 года тэрыторыя акупаваная войскамі Германскай імперыі.

 Найноўшы час 
міні|злева|Сядзіба ў Табарышках. Фота Яна Булгака, 1929 г.
25 сакавіка 1918 года згодна з Трэцяй Устаўной граматай тэрыторыя абвешчана часткай Беларускай Народнай Рэспублікі С. 18.. У пачатку 1919 года тэрыторыя занята Чырвонай Арміяй С. 20.. З 27 лютага 1919 года — у ЛітБел ССР, у канцы сакавіка занята польскімі войскамі.

У 1920 годзе Табарышкі апынуліся ў Сярэдняй Літве, з 1922 года ў складзе Польшчы. У беларускай гістарыяграфіі землі вядомыя як Заходняя Беларусь.

У другой палове верасня 1939 года Табарышкі заняты Чырвонай Арміяй, 10 кастрычніка 1939 года паводле дагавора з СССР тэрыторыя Віленскай вобласці перададзена Літве. З 1940 года ў Літоўскай ССР.

У Другую сусветную вайну з чэрвеня 1941 года да ліпеня 1944 года пад акупацыяй Германіі.

З 1990 года ў складзе адноўленай незалежнай Літвы.

 Насельніцтва 
 XIX стагоддзе: 1859 год — 166 чал.Krzywicki J. Taboryszki (3) //  S. 959.

 Славутасці 
 Гаспадарчы двор Важынскіх
 Капліца прыдарожная
 Касцёл Святога Міхаіла Арханёла (1770), помнік традыцыйнага беларускага драўлянага дойлідства
 Могілкі старыя каталіцкія, капліца

 Страчаная спадчына 
 Сядзіба Важынскіх (XIX ст.)

 Вядомыя асобы 
 Войцех Табар (~1453—1507) — рэлігійны і дзяржаўны дзеяч Вялікага Княства Літоўскага, біскуп віленскі

 Крыніцы 

 Літаратура 


 Спасылкі